ג'ירופת

**ג'ירופת** (בפרסית: **جیرفت**) היא עיר בנפה המרכזית של , פרובינציית כרמאן, איראן, המשמשת כבירת הנפה והמחוז. היא נמצאת 230 קילומטרים דרומית לעיר כרמאן, ו-1,375 קילומטרים דרומית לטהראן, לאורך כביש 91.

בעבר נקראה העיר גם סבזוואראן, ובגלל היות אדמתה פורייה מאוד היא מפורסמת בשם הנד-א-קוצ'אק (הודו הקטנה). ממצאים מתקופת הברונזה המוקדמת שנמצאו במחוז ג'ירופת מעידים על כך שבמקום התקיימה אחת מהציוויליזציות האנושיות העתיקות ביותר והכתב שנמצא שם עשוי להיות קדום לכתב היתדות שנמצא במסופוטמיה.

## דמוגרפיה
### שפה
השפה המקומית של ג'ירופת היא ג'ירופתי, ניב של גרמסירי, שפה איראנית.

### אוכלוסייה
בעת מפקד האוכלוסין הלאומי של 2006, אוכלוסיית העיר הייתה 95,031 תושבים ב-19,926 משקי בית. מפקד האוכלוסין הבא בשנת 2011 מנה 111,034 אנשים ב-25,589 משקי בית. מפקד האוכלוסין של 2016 מדד את אוכלוסיית העיר ב-130,429 תושבים ב-39,855 משקי בית.

## גאוגרפיה
ג'ירופת שוכנת במישור הסחף של  בשוליים הדרומיים של רכס הרי . העיר נמצאת באגן טקטוני פעיל בקצה הצפוני של אזור השבר בנדר עבאס-ג'ירופת, באזור בו קיימת שקיעה טקטונית ושקיעה הנובעת מבריחת מי תהום. שני נחלים חוברים לנהר חליל בג'ירופת, הגדול מביניהם הוא נהר המלנטי. הגובה הממוצע של העיר הוא כ-650 מטרים מעל פני הים. יש לה אקלים מדברי חם. מזג האוויר בעיר חם מאוד בקיץ והיא אחת הערים החמות ביותר באיראן, אך הטמפרטורות בחורף מתונות.

סכר ג'ירופת נמצא במעלה הזרם של העיר (40 ק"מ צפונית-מזרחית לג'ירופת) על נהר חליל. הוא פועל מאז 1992, עם מאגר מים של יותר מ-410 מיליון מטרים מעוקבים, הוא משקה 14,200 דונם במורד הזרם ומייצר חשמל. עם זאת, שאיבת מי תהום לא מבוקרת הורידה את מפלס מי התהום וגרמה לשקיעה מוגברת של האזור.

ערוץ נהר מלנטי היה במקור ברוחב של שמונים עד תשעים מטרים, אך בשל בניית מבנים והשלכת פסולת הוא הצטמצם לפחות מעשרים מטרים. בשנת 2024 הדבר גרם להצפות קשות בג'ירופת וחמישה עשר אנשים איבדו את חייהם.

### אקלים

## היסטוריה
### תקופת הברונזה
ממוזער|הריסות במחוז ג'ירופת
 היא תרבות ארכאולוגית מתקופת הברונזה המוקדמת (האלף השלישי לפני הספירה), הממוקמת בשטח אזורי  וכרמאן באיראן של ימינו. ההשערה מבוססת על אוסף ממצאים שמקורם באזור. ממצאים דומים נמצאו גם בשהר-י סוח'תה ובשהדאד.

דיווח מאיראן מציין כי אזור חליל רוד ליד ג'ירופת "התפרסם בין השנים 2002/2003, כאשר פורסמה לציבור מציאתם של אלפי חפצי קבורה, במיוחד כלי כלוריט מגולפים מעוצבים מנקרופוליסים של חליל רוד". מאז פברואר 2003, ארכאולוגים מצאו שפע של ממצאים באתר. לדוגמה, קבר אחד הכיל "עצמות בעלי חיים ושאריות מזון, קרמיקה, חפצי אבן ונחושת... המצביעים על מסגרת תרבותית וכרונולוגית קוהרנטית, סביב 2400–2200 לפני הספירה". שני תלים סמוכים לעיר, בשם קונאר סנדל דרום וצפון, נחפרו גם הם. מאמר משנת 2013 מציין כי עבודות בין 2006 ל-2009 "חשפו את שרידי שלוש יישובים עוקבים המתוארכים לאלף הרביעי לפני הספירה".

החפירות חודשו ב-2014 וחשפו יצירות אמנות בעלות "מורכבות ויופי" וחפצים שהוכיחו שלחברה שהתקיימה במקום היו מספר מערכות כתב. לפי נשיונל ג'יאוגרפיק, תכולת התלוליות משמעותית:התברר כי הם מכילים שרידי שני קומפלקסים אדריכליים מרכזיים. התל הצפוני כלל מבנה פולחן, בעוד שבדרום נמצאו שרידי מצודה מבוצרת. למרגלות התלוליות... היו שרידי מבנים קטנים יותר. מאמינים ששתי הגבעות הללו היו בעבר חלק מהתיישבות עירונית מאוחדת שהשתרעה על פני המישור הרחב... [חפצים] מתוארכים בין 2500 ל-2200 לפני הספירה. [הם עדות ל]התפתחות ציוויליזציה מורכבת".

### הונאת קרקעות
בשנת 2024 התגלתה הונאה נרחבת של קרקעות בהעברת קרקעות מדינה. יותר משמונים חלקות הועברו או נתפסו ללא אישורים. שווי הנכסים עלה על 9,400 מיליארד ריאל (220 מיליון דולר).

## תחבורה
, ממוקם כמה קילומטרים צפונית-מערבית לעיר.

## קישורים חיצוניים

## הערות שוליים

קטגוריה:איראן: ערים
קטגוריה:פרובינציית כרמאן: יישובים
קטגוריה:ערי בירה של יחידות מנהליות
קטגוריה:איראן: אתרים ארכאולוגיים